

**РЕПУБЛИКА СРБИЈА**

**ОПШТИНА РАЧА**

**ОПШТИНСКА УПРАВА**

**ГОДИШЊИ ПЛАН ИНСПЕКЦИЈСКОГ НАДЗОРА ЗА 2022. ГОДИНУ**

**ПОРЕСКОГ ИНСПЕКТОРА**

**ОДЕЉЕЊА ЗА ПРИВРЕДУ, ПОЉОПРИВРЕДУ, БУЏЕТ И ФИНАНСИЈЕ**

**ДЕЦЕМБАР, 2021 године**

 1.УВОД

Годишњи план инспекцијског надзора Одељења за привреду, пољопривреду, буџет и финансије у Општинској управи општине Рача за 2022. годину израђен је у складу са чланом 10. Закона о инспекцијском надзору (,,Службени гласник РС”, бр. 36/2015, 44/2018-др.закон и 95/2018).

Примена Закона о инспекцијском надзору и његов однос према другим законима, па и према важећем Закону о пореском поступку и пореској администрацији, регулисани су чланом 4. тог закона, који прописује да се у поступку вршења инспекцијског надзора и службене контроле који произилазе из посебних закона, непосредно примењују одредбе посебног закона, ако су у одређеним областима инспекцијски надзор и службена контрола тим законом уређени другачије. С тога се поступак пореске контроле спроводи превасходно у складу са Законом о пореском поступку и пореској администрацији ( ,,Сл. Гласник РС „брoj .80/02,84/02,23/03,70/03,55/04,61/05,85/05-др. закон, 62/06-др. закон, 63/06-испр.др.закона, 61/07, 20/09, 72/09-др.закон, 53/10, 101/11,2/12-испр., 93/12,47/13,108/13, 68/14, 105/14,91/15-аутент.тумач., 112/15,15/2016, 108/16, 30/18, 95/18, 86/2019 и 144/2020). На питања која нису уређена посебним законом, одредбе ЗОИН-а непосредно се примењују (начин на који се врши процена ризика и употреба контролних листа).

Годишњи план инспекцијског надзора садржи општи приказ задатака и послова пореског инспектора, чије је радно место унутар Одељења за привреду, пољопривреду, буџет и финансије у 2022. години, непосредне примене закона и других прописа, те праћење стања на територији општине Рача из области контроле изворних прихода јединице локалне самоуправе.

Сврха доношења плана инспекцијског надзора је повећање ефикасности и транспарентности, као и јачање поверења грађана у локалну самоуправу, кроз:

1. непосредну примену закона и других прописа,

2. спровођење инспекцијског надзора, и решавање у управним стварима у првом степену,

3. праћење стања и предлагање мера за унапређења на терену, на територији општине Рача,

4. превентивно деловање инспекције као једно од средстава остварења циља инспекцијског надзора.

Циљеви Годишњег плана инспекцијског надзора јесу непосредна примена закона и других прописа тј. планираних мера и активности превентивног деловања инспекције и планираних мера и активности контроле јавних прихода, увођење у евиденцију локалне пореске администрације непокретности које нису биле опорезоване, провера исправности и истинитости података исказаних у пореским пријавама, вршење пореске контроле у складу са законским и подзаконским актима.

Инспекцијски надзори и службене контроле спроводе се употребом метода и техника како је прописано законским и подзаконским актима који су темељ за поступање инспекције, уз обавезно коришћење контролних листа.

Инспекција спроводи редован, ванредан, контролни и допунски надзор надзор који може бити теренски и канцеларијски. Редован инспекцијски надзор врши се по Плану инспекцијског надзора, ванредан врши се ради преузимања хитних интервенција ради спречавања или отклањања непосредне опасности по представкама и захтевима странака упућеним усменим, писменим путем, телефонским пријавама, као и непосредним запажањима инспектора на терену и поводом захтева надзираног субјекта. Утврђујући и потврђујући инспекцијски надзор врши се по захтеву надзираног субјекта. Контролни инспекцијски надзор врши се ради утврђивања извршених мера које су предложене или наложене надзираном субјекту у оквиру редовног или ванредног надзора.

Теренски инспекцијски надзор врши се изван службених просторија инспекције, на лицу места. Канцеларијски инспекцијски надзор врши се у службеним просторијама инспекције увидом у акте, податке и документацију надзираног субјекта. У вршењу инспекцијског надзора инспекција сарађује са другим надлежним инспекцијама, правосудним органима, тужилаштвом и МУП-ом.

Послови и задаци из Годишњег плана инспекцијског надзора и службене контроле Одељења привреду, пољопривреду, буџет и финансије, одвијају се плански у складу са текућим обавезама овог Одељења.

**2. ПЛАН И ПРОГРАМ ИНСПЕКЦИЈСКОГ НАДЗОРА И КОНТРОЛЕ ЗА 2022. ГОДИНУ**

**ОДЕЉЕЊЕ ЗА ПРИВРЕДУ, ПОЉОПРИВРЕДУ, БУЏЕТ И ФИНАНСИЈЕ**

**ОДСЕК ЗА УТВРЂИВАЊЕ, НАПЛАТУ И КОНТРОЛУ ЈАВНИХ ПРИХОДА**

**Општи подаци :**

Број инспектора: У локалној пореској администрацији, упослен је један порески инспектор.

Послови инспектора:

-Предузима радње и активности неопходне за утврђивање чињеничног стања ради утврђивања локалних јавних прихода и одређује исправе, доказе, рок, место и начин доставе на увид и проверу ради утврђивања чињеничног стања,

- Контролише подношење пореских пријава за утврђивање локалних јавних прихода,

- Доноси решења и закључке којим се налаже отклањање неправилности утврђених у поступку контроле,

- Идентификује нове обвезнике на основу расположивих података,

- Сачињава записнике, разматра примедбе на записник, као и допунски записник о контроли,

- По потреби, а на основу налога за контролу врши теренску контролу у пословним просторијама пореског обвезника или на другом месту у зависности од предмета контроле,

- Даје обавештења и саветује пореске обвезнике,

- Учествује у изради методолошких упутстава у вези пореске контроле локалних јавних прихода,

- Обавља и друге послове у складу са законом и по налогу шефа Одсека, шефа Одељења и начелника Општинске управе.

**Прописи по којима поступа пореска инспекција-правни основ:**

1.Закон о порезима на имовину („Службени гласник РС“, број: 26/01, 45/02 , 80/02, 135/04, 61/07, 5/09, 101/10, 24/11, 78/11, 57/12-УС,47/13, 68/14-др.закон , 95/2018, 86/2019 и 144/20),

2. Закон о пореском поступку и пореској администрацији ( ,,Сл. Гласник РС „брoj .80/02,84/02,23/03,70/03,55/04,61/05,85/05-др. закон, 62/06-др. закон, 63/06-испр.др.закона, 61/07, 20/09, 72/09-др.закон, 53/10, 101/11,2/12-испр., 93/12,47/13,108/13, 68/14, 105/14,91/15-аутент.тумач., 112/15,15/2016, 108/16, 30/18 , 95/18, 86/2019 и 144/20),

3. Закон о финансирању локалне самоуправе („Службени гласник РС“, број: 62/06, 47/11, , 93/12, 99/13-усклађени дин. изн.125/14- усклађени дин. изн, 95/15- усклађени дин. изн, 83/16, 91/16- усклађени дин. изн, 104/16-др. Закон, 96/2017-ускл.дин.изн. и 89/2018- ускл.дин.изн., 95/18, 86/19, 126/2020 и 99/2021),

4. Закон о општем управном поступку (,,Службени гласник РС”, бр. 18/2016 и 95/18),

5. **Закон о инспекцијском надзору** (,,Службени гласник РС”, бр. 36/2015 и 44/2018-др.закон, 95/2018),

6. Закон о привредним друштвима („Сл.гласник РС“ бр. 36/2011, 36/2011, 99/2011, 83/2014-др.закон, 5/2015, 44/2018, 95/2018 и 91/2019),

**7. Закон о буџетском систему** („Службени гласник РС“, број 54/09,73/10, 101/10, 101/11, 93/12, 62/13, 63/13-испр, 108/13, 142/14, 68/2015-др.закон, 103/2015, 99/2016, 113/2017, 95/2018, 31/2019, 72/2019 и 149/2020),

**8.** **Закон о планирању и изградњи** („Службени гласник РС“, број 72/09, 81/09 - исправка и 64/10 – одлука УС, 24/11, 121/12, 42/13-одлука УС, 50/13-одлука УС, 98/13-одлука УС,132/14, 145/14, 83/2018, 31/2019, 37/2019-др.закон, 9/2020 и 52/2021),

**9**. **Закон о прекршајима** ("Сл. гласник РС", бр. 65/2013, 13/2016, 91/2019 и 91/2019-др.закон),

**10. Правилник о обрасцима пореских пријава о утврђеном, односно за утврђивање пореза на имовину**(“Сл.гласник РС“ број 93/2019 и 151/2020),

**11. Одлука о утврђивању елемената за утврђивање пореза на имовину на територији општине Рача** (,,Службени гласник општине Рача”, бр. 18/2013),

**12. Одлука о утврђивању просечних цена квадратног метра одговарајућих непокретности за утврђивање пореза на имовину за 2022. годину на територији општине Рача** (у тренутку сачињавања овог плана одлука није била објављена у Службеном гласнику општине Рача)*,*

13. Одлука о локалним комуналним таксама (у тренутку сачињавања овог плана одлука није била објављена у Службеном гласнику општине Рача)*.*

**Пословни процес:**

-Инспекцијски надзор се обавља у области пореске контроле пореза на имовину физичких и пореза на имовину правних лица, као и у области контроле пријава за комуналне таксе за истицање фирме на пословном простору.

**Ресурси:**

-Инспекцијски надзор у области контроле изворних јавних прихода, за целу територију општине Рача, обавља један порески инспектор, дипломирани правник.

**Активности у оквиру пословног процеса:**

**1**. Контрола подношења пореских пријава физичких лица за новостечену имовину, као и контрола тачности, потпуности и законитости података исказаних у пореским пријавама физичких лица,

**2.** Контрола подношења пореских пријава правних лица и предузетника који воде пословне књиге поседоване и новостечене имовине, као и контрола тачности, потпуности и законитости података исказаних у пореским пријавама,

**3.** Утврђивање власника, корисника или држаоца непокретности код непријављених промена власништва имовине,

**4.** Откривање непријављених објеката и увођење у базу података,

**5.** Идентификовање нових обвезника на основу расположивих података локалне пореске администрације и података прибављених од других органа, служби, имаоца јавних овлашћења, регистара итд.,

6. Контрола подношења, тачности и истинитости података исказаних у пореским пријавама за истициње фирме на пословном постору,

7. Вођење управног поступка,

8. Доношење решења о отклањању неправилности,

9. Подношење захтева за покретање прекршајног поступка,

**10.** Припремање извештаја и информација о извршеном инспекцијском надзору.

**План активности:**

-У 2022. години, осим активности праћења промета непокретности, промена власништва и самим тим откривањa нових пореских обвезника, планира се идентификовање објеката који се не налазе у бази локалне пореске администрације и увођење нових пореских обвезника који нису сходно Закону поднели пореске пријаве за непокретности у свом власништву, корисништву или државини, при чему ће приоритет бити идентификовање непријављених објеката у следећим месним заједницама: **Борци, Велико Крчмаре, Вишевац, Војиновац и Вучић.**

**-**Осим наведеног, порески инспектор ће контролисати пореске пријаве за порез на имовину правних лица **(ППИ1),** након истека законског рока за њихово подношење.

- Такође, порески инспектор ће вршити и контролу подношења, тачности и истинитости пореских **пријава за истициње фирме на пословном постору** у складу са актом Скупштине општине Рача који ће бити усвојен и објaвљен до краја текуће 2021. године.

**Непланиране активности:**

Поред планираних редовних активности порески инспектор ће вршити и ванредни надзор непосредним опажањем на терену по захтеву пореског обвезника или поступајући по налогу Шефа одељења, када је то неопходно ради утврђивања чињеница које су од значаја за утврђивање пореске обавезе.

**3. ПРЕДЛОЗИ ЗА УНАПРЕЂЕЊЕ РАДА**

За ефективнији и ефикаснији рад пореске инспекције неопходно је:

1. унапређење рада инспектора посећивањем различитих обука и семинара због лакше примене законских стандарда инспекцијског надзора и праћења честих промена пореских прописа,
2. обезбедити потребну опрему за рад пореског инспектора на терену.

**4. ЗАВРШНА НАПОМЕНА**

Одељење за привреду, пољопривреду, буџет и финансије задржава право измене и допуне Плана инспекцијског надзора за 2022. годину. Годишњи план инспекцијског надзора ће се редовно ажурирати, анализирати и контролисати у складу са прописима и потребама.

 **РУКОВОДИЛАЦ ОДЕЉЕЊА**

 **Снежана Маџић**